
R E F E R A T   D E   A P R O B A R E
[bookmark: _Hlk158184351][bookmark: _Hlk177638679]privind aprobarea Documentației tehnico – economice și a Devizului general,  faza D.A.L.I., aferente obiectivului de investiții „MODERNIZARE STRADA
1 IUNIE DIN MUNICIPIUL BRAD, JUDEȚUL HUNEDOARA” 



Strategia integrată de dezvoltare urbană a municipiului Brad evidențiază un interes crescut în ceea ce privește modernizarea, îmbunătățirea și extinderea infrastructurii rutiere, acest gen de investiții fiind prioritare atât la nivel național, județean, cât și local.
Strada 1 Iunie, cu o vechime considerabilă, pe toată durata de exploatare a suferit lucrări de întreținere nesemnificative, fapt ce a condus la starea de degradare actuală a acesteia.
Starea tehnică a străzii menționată este necorespunzătoare atât din punct de vedere al suprafeței de rulare, cât și din punct de vedere al elementelor geometrice și nu oferă condiții optime creând zone critice care conduc la obstrucționarea circulației rutiere.
 Prin realizarea acestui proiect se urmărește asigurarea accesibilității în zonă, economisirea timpului și a carburanților în trafic, reducerea costurilor de operare a autovehiculelor, îmbunătățirea capacității portante a drumului, creșterea siguranței traficului în general și reducerea costurilor de întreținere în următorii ani de exploatare.
Lucrările de modernizare a străzii 1 Iunie se vor desfășura pe o lungime de 596 m.l. și vor cuprinde:
               - lărgirea părții carosabile conform planurilor de situație și a profilelor transversale;
               - realizarea de trotuare cu o lățime minimă de 80 cm pentru a asigura un flux minim de circulație a pietonilor, delimitate de borduri prefabricate din beton;
               - reabilitarea aleilor pietonale de acces la blocurile de locuințe din zonă; 
               - realizarea unui număr de 105 locuri de parcare dispuse transversal și longitudinal față de axul drumului;
               - lucrări de colectare și evacuare a apelor pluviale care prevăd realizarea de rigole tip scafă, guri de scurgere și aducerea căminelor la cotă;
               - reamplasarea stâlpilor de iluminat, acolo unde este cazul;
               - semnalizarea rutieră corespunzătoare, pe orizontală și verticală, conform normativelor în vigoare.
         Valoarea Devizului general este de 3.102.443,81 lei (cu T.V.A.), respectiv 2.611.124,41 lei (fără T.V.A.), din care C + M = 2.729.731,00 lei (cu T.V.A.), respectiv 2.293.891,60 lei (fără T.V.A.). 
În contextul celor de mai sus am inițiat prezentul  proiect de hotărâre prin care am propus aprobarea Documentației tehnico-economice și a Devizului general, faza D.A.L.I., aferente obiectivului de investiții „MODERNIZARE STRADA 1 IUNIE DIN MUNICIPIUL BRAD, JUDEȚUL HUNEDOARA” și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.


	
P R I M A R
Florin CAZACU


